اوغور (فلسفه)
اوُغور — اینسان حیاتیندا تصادوفی، گؤزلهنیلمز و یا حسابا آلینمادیغی تصادوف نتیجهسینده مئیدانا گلن موثبت قبول ائدیلن بیر حادیثه ، سینونیملری: بختی گتیرمه، قیسماً: شانس، خوشبختلیک. خوصوصیله ده تاثیرلنمیش شخصیتین حرکتلریندن و یا قرارلاریندان آسیلی اولمایان حاللاردا، هانسیسا بیر حادیثهنین و یا حرکتین آرزوولونان نتیجه سینی گؤستره بیلر. شانسی و یا بختی گتیرمک نومونهلرینی قورّعه، رولت و یا دیگر اویونلاردا قازانماق اولار.
اوغور رمزلری[دَییشدیر]
اوغورلا باغلی بیر سیرا معنوی و یا فؤوق الطبیعی اینانجلار وار. بو اینانجلار بیر-بیریندن گئنیش شکیلده فرقلهنیر، لاکین اکثریت شانسین موعین ریتواللاری یئرینه یئتیرمک و یا موعین شرطلردن قاچینماقلا معنوی واسیطهلرله تاثیر ائده بیلهجگی ایله راضیلاشیر.
شانس هم ده اوغورلو و اوغورسوز حادیثهلرین تشکیلاتچیلیغینا اینام اولا بیلر. اوغور، فردلر طرفیندن فرقلی شکیلده شرح اولونان خورافاتین بیر نؤوعودور.
اکثر اینسانلار اوچون اوغورلار کیمی کاراکتریزه ائدیله بیلن حادیثهلر آرزوولونان و گؤزلهنیلن اولدوغوندان، اونون تجسّوم ائدن بیر چوخ موختلیف رمزلر وار. غرب مدنیتینده دؤرد یارپاقلی یونجا، نال، باجا تمیزله ین، اوغور بؤجگی، دووشان پنجهسی و باشقالاری اوغورلار سمبولو ساییلیر.
مووّفقیتده اوغورون رولو [دَییشدیر]
اینسانین مادّی جهتدن مووفقیتیلی اولماسی (ثروتین الده ائدیلمهسی)، ایلک نؤوبهده، شراییطین اوغورلو کئچمهسی (شانس) ایله موعین ائدیلیر، اینسانین قابیلیتی و یا شخصی کئیفیتلری بونون اوچون داها آز اهمیت کسب ائدیر.
شخصیت پسیکولوژیسینده اینسانلار دؤرد اساس آسپکتدن آسیلی اولاراق بیر-بیرلریندن اعتیبارلی شکیلده فرقلهنیرلر: اوغورا اینام، اوغوردان ایمتیناع، اوغورلار و اوغورسوزلار.[۱] اوغورا اینانان اینسانلار داها اوپتیمیست، حیاتیندان داها راضی و احواللاری داها یاخشیدیر.[۱] شخصاً بختی گتیرمهدیکلرینه اینانان اینسانلار داها چوخ ناراحاتلیق یاشاییرلار و نادیر حاللاردا اؤز ماراقلاری اوچون گؤزلهنیلمز ایمکانلاردان ایستیفاده ائدیرلر.[۲]
اتک یازیلار[دَییشدیر]
- ^ ۱٫۰ ۱٫۱ Maltby, J., Day, L., Gill, P., Colley, A., Wood, A.M. (2008). Beliefs around luck: Confirming the empirical conceptualization of beliefs around luck and the development of the Darke and Freedman beliefs around luck scale Arxivləşdirilib 2011-07-17 at the Wayback Machine Arxivləşdirilib 2011-07-17 at the Wayback Machine 655–660.
- ^ The Science Of Luck
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn eng_Latn